# TiE

TiE (The Indus Entrepreneurs) és una organització sense ànim de lucre dedicada a fomentar l'esperit empresarial. Patrocina la conferència anual TiECON per a emprenedors d'empreses de tecnologia, empreses de capital de risc i proveïdors de serveis.

## Organització

TiE té 61 representacions en 18 països, amb més d'11.000 associats. TiE està més arrelada en la comunitat empresarial del sud d'Àsia, com un fòrum per a emprenedors i inversors. Entre els seus patrocinadors inclou firmes de capital de risc de Silicon Valley. El Consell d'Afers Mundials del Nord de Califòrnia va celebrar el 2002 la seva gala anual en honor seu.

## Història

El concepte de TiE va néixer a finals de 1992 en una reunió dinar d'empresaris i professionals de Silicon Valley. Inicialment, aquest petit grup d'individus organitzava activitats mensuals que va atreure a més membres. El 1994, TiE s'havia convertit en una organització, TiE Silicon Valley, amb un grup més ampli de socis fundadors, membres i participants.

## Programes

TYE (TiE joves empresaris) és un programa global de TiE que organitzen i executen molts dels seus representants. TYE inclou sessions d'aula, tutoria i un concurs de plans de negocis per a estudiants de secundària. El concurs de plans de negoci inclou un pla de negocis per escrit i una presentació oral amb un premi en efectiu.
"TiECON", la conferència anual per a emprenedors, s'ha celebrat recentment a Santa Clara, Califòrnia, del 15 al 17 de maig de 2014. Entre els ponents hi hagué Steve Mollenkopf, CEO de Qualcomm i Jim Whitehurst, president i CEO de Red Hat. A Tiecon 2012 també hi intervengueren Lesa Mitchell, VP Kauffman Foundation, Lucinda Sanders, CEO, NCWIT, Sukhinder Singh Cassidy, CEO, Polyvore, Ellen Siminoff, CEO Shmoop i Vivek Wadhwa.
TiEcon 2015 es durà a terme al Centre de Convencions de Santa Clara els dies 15 i 16 de maig de 2015.
TIE Silicon Valley té una iniciativa anomenada Billion Dollar Babies amb l'objectiu de portar noves empreses índies als Estats Units. Les persones que porten aquesta iniciativa són BV Jagadeesh i Raju Reddy i Venkatesh Shukla. Al desembre de 2014 TIE anuncià les empreses seleccionades per estar en el primer grup Billion Dollar Babies. Les empreses són Seclore, Sokrati, Vinculum i Druva.

## Referències

* ↑ Warner, Melanie «The Indians of Silicon Valley». Fortune, 15-05-2000.
* ↑ «Program Details». World Affairs Council, 23-04-2002. Arxivat de l'original el 2012-02-10. [Consulta: 29 juny 2015].
* ↑ «Frequently Asked Questions». TiE Silicon Valley, 2004. Arxivat de l'original el 2016-03-03. [Consulta: 29 juny 2015].
* ↑ «TiE Young Entrepreneurs (TYE) Business Plan Competition - Info Session».
* ↑ «First TiE Young Entrepreneurs Business Plan Competition a Roaring Success». Arxivat de l'original el 2015-09-23. [Consulta: 29 juny 2015].
* ↑ «TiECon expo in the Silicon Valley to focus on Indian startups».
* ↑ «Fixing Societal Problems: It Starts With Mom and Dad».
* ↑ «TiECON 2015».
* ↑ «TiE to take start-ups to Silicon Valley».
* ↑ ; John, Sujit«TiE in Silicon Valley rolls out Billion Dollar Babies to help Indian startups».

## Enllaços externs

* TiE - Lloc web oficial
* TiEcon : The World's Largest Conference for Entrepreneurs
* TiE50 Awards Program : Recognizing World's Most Enterprising Technology Startups Arxivat 2009-04-02 a Wayback Machine.
* TiE Chennai Arxivat 2015-05-08 a Wayback Machine.